12/07/2012 | Administración LocalMunicipal
Ferrol
Urbanismo. Inspección e Disciplina
Notificación acordo inmediata realización de obras a posibles herdeiros, legatarios e interesados descoñecidos expediente ER 8/09 Terra 73

Notificación a POSIBLES HERDEIROS, LEGATARIOS E INTERESADOS DESCOÑECIDOS expediente ER 8/09 TERRA 73 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de acordo de realización inmediata de obras a posibles interesados descoñecidos do expediente de ruína, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 27.06.2012 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Acordar a inmediata realización das medidas de seguridade e para evitar riscos de danos a terceiros que se determinan no informe dos servizos técnicos de data 22.06.12, dada a situación de deterioro e perigo inminente constatadas e de acordo co artigo 44.1 RDU, debido á inactividade dos seus propietarios. As medidas son as seguintes: “Ante o risco inminente de caída e a posibilidade de afección á vía pública co conseguinte perigo para os viandantes e propiedades lindantes, propoñemos a demolición total do inmoble agás os muros que serven de pechamento á planta baixa e que as actuacións de emerxencia se realicen por parte do Concello de Ferrol nun prazo de execución de 10 días hábiles. Para a realización das obras de demolición procede a contratación por parte do Concello de Ferrol dun director técnico competente que asuma a dirección facultativa das medidas de actuación, e a contratación dun técnico que asuma as funcións de coordinador de seguridade e saúde. Achegarán o correspondente nomeamento visado polo colexio profesional correspondente. Debido á emerxencia da intervención non procede a elaboración de proxecto técnico da dita demolición.” Non procede o desaloxo, xa que quedou constatado que o edificio está desocupado. SEGUNDO.- Para o reintegro dos gastos feitos polo Concello na actuación substitutiva da inactividade dos responsables, debido á necesidade de realización das medidas de seguridade e para evitar riscos de danos a terceiros, seguirase o procedemento de constrinximento. TERCEIRO.- Procédase a contratación de xeito inmediato das actuacións reflectidas no informe técnico de data 22.06.12, mediante contratación polo procedemento de emerxencia previsto no artigo 113 do RDL 3/2011. CUARTO.- Notifíquese aos interesados. Contra esta resolución poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Ferrol, 2 de xullo de 2012 O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2012 (BOP 29.06.2012) Guillermo Evia Pérez